User:Imre.boros/sandbox

Calculatorul electronic DACICC-200 (Dispozitiv Automat Cifric al Institutului de Calcul Cluj) a fost conceput și realizat între anii 1964-1968 la Institutul de Calcul Cluj sub conducerea acad. Tiberiu Popoviciu, pentru Institutul Central de Cercetări Agricole din București, unde a funcționat la capacitate maximă între anii 1968-1973. A fost primul calculator din România complet tranzistorizat.

=Construcție= DACICC-1 a fost construit folosind tuburi electronice,  tranzistoare (pentru partea logică) și ferite (pentru memorie și unele părți din logică). Era un calculator binar, de tip serie, cu virgulă fixă și o adresă. Făcea parte din prima generație de calculatoare.

Dispozitivul aritmetic
Conținea 3 regiștri tranzistorizați de deplasare (R$1$, R$2$, R$3$), cu câte 36 de ordine. Pentru operațiile de adunare, scădere, "și", "sau" se opera cu R$1$ și R$2$. Rezultatul putea fi transmis unuia din regiștri sau memoriei. Registrul R$2$ se folosea și ca registru al memoriei interne.

Memorie
Memoria internă cu ferite avea 1024 de adrese și un ciclu de lucru de 17 μs. Putea funcționa în trei regimuri diferite: înscriere, citire și probă (pentru verificarea memoriei). Memoria externă era realizată pe tambur magnetic, avea 2048 de adrese și un timp de acces mediu de 12 ms.

Pupitru de comandă
Pupitrul de comandă permitea:
 * înscrierea manuală în memorie și vizualizarea conținutului unei adrese;
 * înscriere în număratorul de comenzi, cu vizualizare;
 * executarea programelor automat sau pas cu pas;
 * verificări ale calculatorului cu ciclu închis;
 * alegerea sistemului de introducere a datelor (mecanic sau optic) ;
 * alegerea sistemului de ieșire (tipărire, perforare) ;
 * alegerea numărului de cifre care se tipăresc;
 * alegerea regimului pentru stopul condiționat;
 * cuplare, decuplare, porniri, opriri, ștergeri etc.

Periferice
Introducerea comenzilor se realiza pe o bandă perforată cu 5 orificii. Pentru citirea benzilor, calculatorul era dotat cu un aparat mecanic (6 caractere/secundă) și unul fotoelectric (1000 caractere/secundă). Rezultatele se tipăreau pe o mașină electrică de scris (6 caractere/secundă) sau erau perforate.

=Programare= Lungimea unui cuvânt era de 36 de cifre binare (biți). O instrucțiune era compusă din 15 cifre binare: 5 pentru codul operației și 10 pentru adresă. Primul operand și rezultatul unei operații se aflau în registrul R$1$, iar al doilea operand era referit de adresă. Într-un cuvânt se scriau două instrucțiuni care se executau succesiv. Sistemul de instrucțiuni cuprindea :
 * operații aritmetice și logice de bază: adunare, scădere, înmulțire, împărțire, "și", "sau", deplasări la stânga și la dreapta;
 * tipăriri zecimale, octale, de caractere, mutarea carului mașinii de scris;
 * operații cu memoria internă, schimbul de informații între cele două memorii;
 * comenzi speciale: transfer cu revenire, înmulțire cu precizie dublă, modificări ale conținutului unei adrese prin adunare cu registrul acumulator;
 * operații auxiliare: stop, stop condiționat, treci mai departe.

=Utilizări= Principalele programe dezvoltate au fost legate de : Pe lângă acestea, calculatorul a fost folosit și pentru calculul orbitelor unor sateliți, prelucrări statistice de date, rezolvarea ecuațiilor diferențiale de ordinul doi, programare automată- un translator și un interpretor pentru expresii algebrice. Lista completă a aplicațiilor în care a fost utilizat DACICC-1 se găsește în lucrarea.
 * rezolvarea sistemelor de ecuații liniare (până la 64 de ecuații);
 * probleme de transport;
 * probleme de programare liniară;
 * rezolvarea turnusului de locomotive pe traseul Brașov-Predeal, pentru Regionala CFR Brașov;
 * croire optimă pentru întreprinderea Clujana.

=Colectiv de cercetare= La proiectarea și realizarea calculatorului au contribuit: Bruno Azzola, Mircea Bocu, Iolanda Juhasz, Gheorghe Farkas și Manfred Rosmann. Programele pentru DACCIC-1 au fost realizate, în limbaj mașină, de matematicienii: Emil Muntean, Liviu Negrescu și Teodor Rus.

=Note=